เลี้ยงพิซซ่าเพื่อน
การที่หน่วยงานรัฐบาลกลางของสหรัฐฯบางส่วนปิดทำการเพราะไม่มีงบประมาณป้อน (ชัตดาวน์) จากเหตุที่สภาผู้แทนฯที่พรรคเดโมแครตครองเสียงข้างมากงัดข้อกับประธานาธิบดีโดนัลด์ ทรัมป์ เรื่องงบสร้างกำแพงกั้นพรมแดนสหรัฐฯ-เม็กซิโก ลากยาวล่วงเข้าสู่วันที่ 24 แล้ว (ณ วันที่ 14 ม.ค.),ชัตดาวน์ยุคทรัมป์ครองแชมป์ภาวะชัตดาวน์กินเวลายาวนานที่สุดในประวัติศาสตร์การเมืองสหรัฐฯ,เป็นสถิติที่แลกมาด้วยความเดือดร้อนของพนักงานลูกจ้างหน่วยงานภาครัฐ 800,000 คน ส่วนชาวบ้านทั่วไปที่ต้องรอรับบริการจากหน่วยงานรัฐ ที่ได้รับผลกระทบ เป็นผู้เดือดร้อนมือสอง,ในจำนวน 800,000 คนที่ว่านี้ มีอยู่ร่วมๆ 450,000 คน ที่ไม่สามารถหยุดพักงานหรือย้ายไปทำงานอื่นได้ มีสถานเดียวคือต้องทำงานต่อไปโดยไม่ได้ค่าจ้าง ซึ่งมีกลุ่มคนทำงานที่ ศูนย์ควบคุมจราจรทางอากาศ รวมอยู่ด้วย,และนั่นจึงเกิดเรื่องราวดีๆตามมา,กลุ่มพนักงานศูนย์ควบคุมจราจรทางอากาศในแคนาดา ทำการสั่งพิซซ่าส่งไปเลี้ยงเพื่อนทำงานอย่างเดียวกันในฝั่งสหรัฐฯ เป็นการให้กำลังใจ แสดงความเป็นน้ำหนึ่งใจเดียวกันกับเพื่อนร่วมวงการแม้อยู่คนละประเทศ,สมาคมควบคุมการจราจรทางอากาศของแคนาดา บอกว่า ณ ช่วงบ่ายวันที่ 13 ม.ค. พิซซ่ามากกว่า 300 ถาด ถูกส่งไปให้เพื่อนวงการเดียวกันตามศูนย์ควบคุมจราจรทางอากาศกว่า 49 แห่งทั่วสหรัฐฯ,แรกเริ่มเดิมที เป็นการแสดงความเห็นอกเห็นใจของกลุ่มพนักงานควบคุมจราจรทางอากาศของแคนาดา 2-3 คน ส่งพิซซ่าไปให้เพื่อนทำงานที่ศูนย์ควบคุมจราจรทางอากาศในเมืองแองคอเรจ รัฐอลาสกาของสหรัฐฯ,เพราะต่างพูดคุยติดต่องานกันผ่านสายโทรศัพท์อยู่ทุกวันจึงเห็นเป็นเพื่อนร่วมงาน อยากให้กำลังใจเพื่อน,การส่งพิซซ่าให้เพื่อนผู้ประสบภัยชัตดาวน์ครั้งแรกเกิดขึ้นเมื่อสัปดาห์ที่แล้ว ตอนนี้พิซซ่าเอื้ออาทรแพร่กระจายไปทั่วแคนาดาและเริ่มมีคนบริจาคร่วมแคมเปญ ส่งพิซซ่าให้เพื่อนข้ามพรมแดน,ไม่รู้ว่า ถ้าเรื่องนี้ไปถึงหูถึงตาผู้นำการเมืองในสภาคองเกรสแล้วจะมีข่าวดีตามมาเร็วๆนี้บ้างหรือไม่.,เกรียงศักดิ์ จุนโนนยางค์
การที่หน่วยงานรัฐบาลกลางของสหรัฐฯบางส่วนปิดทำการเพราะไม่มีงบประมาณป้อน (ชัตดาวน์) จากเหตุที่สภาผู้แทนฯที่พรรคเดโมแครต 
โดนัลด์ ทรัมป์,ชัตดาวน์,พรรคเดโมแครต,หน้าต่างโลก,เกรียงศักดิ์ จุนโนนยางค์